钦定古今图书集成/明伦汇编/官常典/第757卷 > 蔡凤
## 钦定古今图书集成/明伦汇编/官常典/第757卷 > 蔡凤

按《武进县志》：“凤字翔伯，天启甲子举人，历官开封知
府。甲申死于官。有《唁忠编》记其事。为人倜傥有大志，
少受业梁溪马世奇之门，以忠孝自矢。崇祯间，越格
抡材，凤得受刑部主事，恤刑三楚，全活甚众。出守开
封，时中州鼎沸，凤自恨一木难支，不能拨乱为治，毅
然死之。论者以不得与王节愍、金忠洁、刘忠毅同邀”
恤典，为憾。子元禧，进士。